ไฟไหม้อาคารเก็บอุปกรณ์การแพทย์ ซ.เรวดี สูญกว่า 3 แสน โชคดีไร้เจ็บ - thairath.co.th
ไฟไหม้อาคารเก็บอุปกรณ์การแพทย์ ซ.เรวดี สูญกว่า 3 แสน โชคดีไร้เจ็บ
โดย ไทยรัฐออนไลน์ 10 ก.พ. 2559 21:05
ระทึก! เกิดเหตุเพลิงไม้อาคารเก็บอุปกรณ์การแพทย์แห่งหนึ่ง ภายใน ซ.เรวดี 11 อ.เมืองนนทบุรี เจ้าหน้าที่ใช้เวลา 30 นาที จึงสามารถควบคุมเพลิงไว้ได้ คาดเสียหายกว่า 3 แสนบาท เคราะห์ดีไม่มีผู้ได้รับบาดเจ็บ...
เมื่อเวลา 15.00 น. วันที่ 10 ก.พ.59 ร.ต.ท.ชัยยง อ้วนมะโฮง พงส.สภ.เมืองนนทบุรี รับแจ้งเหตุเพลิงไหม้บริษัท แล็บมาสเตอร์ แอ๊ดวานซ์ จำกัด อาคารพานิช 3 ชั้น 2 คูหา เลขที่ 39/211-212 ซอยเรวดี 11 หมู่ 1 ต.ตลาดขวัญ อ.เมืองนนทบุรี หลังรีบแจ้งรีบรุดไปตรวจสอบ พร้อมด้วยรถดับเพลิงเทศบาลนครนนทบุรี 4 คัน
ที่เกิดเหตุพบเพลิงกำลังรุกไหม้ชั้นล่าง เจ้าหน้าที่ดับเพลิงได้ใช้น้ำฉีดสกัดจนเพลิงสงบใช้เวลาประมาณ 30 นาที จากการตรวจสอบพบว่าเพลิงได้ไหม้เพียงชั้นล่าง ขณะเกิดเหตุมีคนงานอยู่ 4 คน เป็นผู้ใหญ่ 2 คน เด็ก 2 คน เพลิงได้เผาไหม้รถจักรยานยนต์ 2 คัน ตู้เย็น 1 เครื่อง และผลิตภัณท์กระป๋องสำหรับบรรจุปัสสาวะตรวจ และลังกระดาษ
สอบสวนนางกลม พรมพัก อายุ 51 ปี ให้การว่า ได้เกิดเหตุเพลิงไหม้โดยไม่ทราบสาเหตุ ตนได้อุ้มหลาน 2 คนออกมาจากอาคาร ก่อนโทรแจ้งตำรวจ แต่เพลิงได้ลุกไหม้อย่างรวดเร็ว จนเจ้าหน้าที่ดับเพลิงนำรถน้ำมาฉีดสกัดจนดับ
ด้านนายธเนศ ผดุงพัฒนโนดม อายุ 54 ปี เจ้าของบริษัท กล่าวว่าอาคารดังกล่าวใช้เก็บอุปกรณ์ทางการแพทย์เล็กๆ น้อยๆ และลังกระดาษ ตนและคนงานนอนพักอาศัยอยู่เท่านั้น ส่วนสาเหตุนั้นยังไม่ทราบว่าเกิดจากสาเหตุใด ส่วนค่าเสียหายประมาณ 3 แสนบาท อย่างไรก็ตาม เบื้องต้นเจ้าหน้าที่ตำรวจได้ทำการสอบปากคำผู้ที่อยู่ในเหตุการณ์และพยานที่อยู่ใกล้เคียงไว้ ส่วนสาเหตุนั้นยังไม่สามารถบอกได้ชัดเจนว่าเกิดจากสาเหตุใดจะต้องให้ทางเจ้าหน้าที่กองพิสูจน์หลักฐานเข้ามาตรวจสอบที่เกิดเหตุเพื่อยืนยันถึงสาเหตุของการเกิดเพลิงไหม้ในครั้งนี้ต่อไป.
อาคารเก็บอุปกรณ์การแพทย์
แล็บมาสเตอร์ แอ๊ดวานซ์
ไฟไหม้ซอยเรวดี
สกัดเพลิงไหม้
เพลิงไหม้กองซังข้าวโพดที่ จ.แพร่ ต่อเนื่อง ยังควบคุมไม่ได้
8 ก.พ. 59 02:30
328,514 ครั้ง 2 รปภ.ดวงดีถูกหวย 30 ล้าน ผ่าน 1 ปี กลายเป็นเกษตรกร ใช้ชีวิตพอเพียง ดู
260,413 ครั้ง 3 รวย ร้าย ใส่ความ! ฟังอีกมุม หญิงไก่เศรษฐินี เจ้าทุกข์คดีลักทรัพย์ 10 ล. ดู
208,703 ครั้ง 4 ภาพสยอง งูเหลือมรัดศพในคลองที่สุราษฎร์ฯ ชาวบ้านสุดช็อกไม่เคยเห็น! ดู
184,225 ครั้ง 5 สาวซิ่งแจ๊ซ ชนกวาดจยย. 30 คัน หน้ารพ.! พบตาเหม่อลอย ไม่ยอมพูดจา ดู
150,498 ครั้ง 1 เตรียมตัวไว้!! 24-29 มิ.ย. ทุกภาคฝนเพิ่ม ตกหนักในอีสาน-ตะวันออก แชร์